Bybane-vognen som sperret linjen er borte

Bybanen skal være i normal drift igjen innen rushtrafikken setter inn.

Publisert Publisert 24. februar 2016

FULL STOPP: Bybanen sto på Danmarks Plass etter en teknisk feil. FOTO: 221-TIPSER

Denne artikkelen er over fire år gammel

— Etter at en av vognene havarerte klokken 11.45, har vi nå fått skjøvet vognen inn på depotet ved Kronstad. Det betyr at hele linjen mellom Byparken og Lagunen nå er åpen igjen, sier beredskapsvakt Atle Flo i Keolis Norge.

I halvannen time fraktet Bybanen passasjerer fra endestasjonen i byen til Danmarks Plass, og fra Kronstad til Lagunen.

Flo sier at man har hatt personell på stedet for å forsøke å utbedre feilen, men at man endte med å få vognen ut av hovedsporet.

— Det er noe avvik på avganger nå, men trafikkavviklingen ventes å være normal til rushtrafikken setter inn, sier Flo.

Publisert Publisert: 24. februar 2016 12:20 Oppdatert: 24. februar 2016 13:30

Takk for at du leser BT Ikke gå glipp av alle nyheter fra Vestlandets største avis. Bli abonnent